stanford-oval/wikipedia huggingface dataset:
เก้ากองทัพของราชวงศ์หมิง

แผนที่ของ กำแพงเมืองจีนยุคหมิง จุดสีเทาบนแผนที่แสดงตำแหน่งของป้อมทหาร
เก้าป้อม (Nine Garrisons) หรือ เก้าพื้นที่ป้องกัน (Nine Defense Areas; จีน: 九边; พินอิน: Jiǔbiān หรือที่รู้จักกันในชื่อ จีน: 九镇; พินอิน: Jiǔzhèn) เป็นระบบที่ถูกนำมาใช้ในสมัยราชวงศ์หมิง (ค.ศ. 1368–1644) เพื่อแบ่งพื้นที่การป้องกันพรมแดนทางเหนือและกำแพงเมืองจีน เดิมทีประกอบด้วยเก้าป้อม ก่อนที่จะขยายเป็นสิบเอ็ดป้อม ซึ่งตั้งอยู่ตามจุดยุทธศาสตร์ต่าง ๆ ของจีนในช่วงราชวงศ์หมิง โดยมีหน้าที่หลักในการคุ้มครองชายแดนของจีนจากการโจมตีจากภายนอก โดยการตั้งกองทัพเหล่านี้มุ่งเน้นการควบคุมและเสริมกำลังทหารให้มีประสิทธิภาพในการรักษาอาณาเขตของราชวงศ์ ผู้นำของแต่ละป้อมแบ่งออกเป็นผู้บังคับบัญชาสูงสุดออกเป็นสามระดับ ได้แก่ จี้เล่าผู่, ซวนต้าผู่, และ ซานซีซานเปียน ผู้บังคับบัญชาทหารแต่ละป้อมมีทั้งผู้บังคับบัญชาทหารและการบริหารพลเรือน ในแต่ละป้อมมีทหารและเจ้าหน้าที่ประมาณ 300,000 คนที่ถูกส่งไปประจำการในป้อมต่าง ๆ
แหล่งข้อมูลอื่น

https://greatwallforum.com/location-hebei-west-dajingmen.html
40°50′40″N 114°53′10″E﻿ / ﻿40.84444°N 114.88599°E﻿ / 40.84444; 114.88599
โดราเอมอน ตอน โนบิตะกับตำนานยักษ์พฤกษา

| โดราเอมอน ตอน โนบิตะกับตำนานยักษ์พฤกษา |
| --- | --- |

กำกับ: Ayumu Watanabe
เขียนบท: Nashiwa Kanarate
อำนวยการสร้าง: Kyohito Arushin
นักแสดงนำ: Wasabi Mizuta Megumi Ohara Yumi Kakazu Subaru Kimura Tomokazu Seki Maki Horikita
ผู้บรรยาย: Sutiyo Mutonabeti
กำกับภาพ: Katsuyoshi Kishi
ตัดต่อ: Toshihiko Kojima
ดนตรีประกอบ: Kan Sawada (Original music composer) Te o Tsunagō by ayaka Yume o Kanaete Doraemon by MAO
ผู้จัดจำหน่าย: Toho
วันฉาย: 8 มีนาคม ค.ศ. 2008 (ญี่ปุ่น)
ความยาว: 112 นาที
ประเทศ: ญี่ปุ่น
ภาษา: ญี่ปุ่น
ทำเงิน: 3.87 พันล้านเยน
โดราเอมอนเดอะมูฟวี่: โนบิตะกับตำนานยักษ์พฤกษา (ญี่ปุ่น: ドラえもん のび太と緑の巨人伝; โรมาจิ: 'Doraemon Nobita to Midori no Kyojinden') เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 112 นาที ภาพยนตร์ชุดนี้ถือเป็นตอนที่ 28 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 8 มีนาคม ค.ศ. 2008 และเข้าฉายในประเทศไทยในวันที่ 29 ตุลาคม พ.ศ. 2552 ซึ่งในประเทศไทยได้ถูกจัดเรตติ้ง ภาพยนตร์ที่เหมาะสมกับผู้ดูทั่วไป (รอบพิเศษเข้าฉายวันที่ 25 ตุลาคม พ.ศ. 2552)
วีซีดี,ดีวีดี

ในประเทศไทยได้มีการจัดจำหน่าย วีซีดี และ ดีวีดี ลิขสิทธิ์โดย โรส มีเดีย แอนด์ เอ็นเตอร์เทนเม้นท์
วางตลาดเมื่อ 4 กุมภาพันธ์ พ.ศ 2553
แหล่งข้อมูลอื่น

เว็บไซต์อย่างเป็นทางการ
โดราเอมอน ตอน โนบิตะกับตำนานยักษ์พฤกษา ที่อินเทอร์เน็ตมูวีเดตาเบส
| ด ค กโดราเอมอน โดย ฟูจิโกะ เอฟ>  ฟูจิโอะ |
| --- | --- |
แฟรนไชส์:  มังงะ โดราเอมอนพลัส  แก๊งป่วนก๊วนโดราเอมอน  โดราเบส  อนิเมะ 
ตัวละคร:  โดราเอมอน  โนบิตะ  ชิซุกะ  ไจแอนท์  ซึเนโอะ  โดเรมี  ตัวละครรอง 
ภาพยนตร์:  ไดโนเสาร์ของโนบิตะ  นักบุกเบิกอวกาศ  ตะลุยแดนมหัศจรรย์  ผจญภัยใต้สมุทร  ท่องแดนเวทมนตร์  สงครามอวกาศ  สงครามหุ่นเหล็ก  เผชิญอัศวินไดโนเสาร์  ตำนานเทพนิยายไซอิ๋ว  ท่องแดนญี่ปุ่นโบราณ  ตะลุยดาวต่างมิติ  ตะลุยแดนอาหรับราตรี  บุกอาณาจักรเมฆ  ฝ่าแดนเขาวงกต  สามอัศวินในจินตนาการ  บันทึกการสร้างโลก  ผจญภัยสายกาแล็คซี่  ตะลุยเมืองตุ๊กตาไขลาน  ผจญภัยเกาะมหาสมบัติ  ตะลุยอวกาศ  ตำนานสุริยกษัตริย์  อัศวินแดนวิหค  ตะลุยอาณาจักรหุ่นยนต์  มหัศจรรย์ดินแดนแห่งสายลม  ท่องอาณาจักรโฮ่งเหมียว  ไดโนเสาร์ของโนบิตะ (2006)  ตะลุยแดนปีศาจกับ 7 ผู้วิเศษ  ตำนานยักษ์พฤกษา  นักบุกเบิกอวกาศ (2009)  สงครามเงือกใต้สมุทร  ผจญกองทัพมนุษย์เหล็ก ~ปีกแห่งนางฟ้า~  ผจญภัยในเกาะมหัศจรรย์  ล่าโจรปริศนาในพิพิธภัณฑ์ของวิเศษ  บุกดินแดนมหัศจรรย์ เปโกะกับ 5 สหายนักสำรวจ  ผู้กล้าแห่งอวกาศ  กำเนิดประเทศญี่ปุ่น  คาชิ-โคชิ การผจญภัยขั้วโลกใต้ของโนบิตะ  เกาะมหาสมบัติของโนบิตะ  สำรวจดินแดนจันทรา  ไดโนเสาร์ตัวใหม่ของโนบิตะ  สงครามอวกาศจิ๋วของโนบิตะ  ฟากฟ้าแห่งยูโทเปียของโนบิตะ  โลกแห่งซิมโฟนี่ของโนบิตะ 
ภาพยนตร์ 3DCG:  สแตนด์บายมี โดราเอมอน เพื่อนกันตลอดไป  สแตนด์บายมี โดราเอมอน เพื่อนกันตลอดไป 2 
วิดีโอเกม:  โดราเอมอน  โดราเอมง: เมกิว ไดซากุเซ็น  Giga Zombie no Gyakushū  Doraemon 3D Movie Maker  SOS! Otogi no Kuni  Nobita to Mittsu no Seireiseki  Nobita to Hikari no Shinden  Nobita no Machi SOS!  Makai no Dungeon  Doraemon no Quiz Boy 2  Minna de Asobō! Minidorando  Nobita's Dinosaur 2006 DS  Nobita no Shin Makai Daibouken DS  Doraemon Wii  Nobita and the Green Giant Legend DS  โดรางานะ  โดราเอมอนสตอรีออฟซีชัน 
  หมวดหมู่
กระทรวงการท่องเที่ยวและกีฬา

| --- | --- |
Ministry of Tourism and Sports
เครื่องหมายราชการ ตราพระอินทร์ทรงช้างเอราวัณ ประทับเหนือเรือพระที่นั่งสุพรรณหงส์
 ที่ทำการกระทรวงการท่องเที่ยวและกีฬา
ภาพรวมกระทรวง
ก่อตั้ง: 3 ตุลาคม พ.ศ. 2545; 22 ปีก่อน (2545-10-03)
ประเภท: กระทรวง
เขตอำนาจ: ทั่วราชอาณาจักร
สำนักงานใหญ่: เลขที่ 4 ถนนราชดำเนินนอก แขวงวัดโสมนัส เขตป้อมปราบศัตรูพ่าย แขวงบางขุนพรหม เขตพระนคร กรุงเทพมหานคร 10100
บุคลากร: 6,665 คน (พ.ศ. 2566)
งบประมาณต่อปี: 6,394,668,700 บาท (พ.ศ. 2568)
รัฐมนตรี: สรวงศ์ เทียนทอง, รัฐมนตรีว่าการ
ฝ่ายบริหารกระทรวง: นัทรียา ทวีวงศ์, ปลัดกระทรวง มงคล วิมลรัตน์, รองปลัดกระทรวง วนิดา พันธ์สอสด, รองปลัดกระทรวง
ต้นสังกัดกระทรวง: รัฐบาลไทย
ลูกสังกัดกระทรวง: ดูในบทความ
เว็บไซต์: เว็บไซต์ของกระทรวง
เชิงอรรถ
ค้นหาสถิติ
กระทรวงการท่องเที่ยวและกีฬา (อังกฤษ: Ministry of Tourism and Sports) เป็นหน่วยงานราชการส่วนกลางประเภทกระทรวงของไทย มีอำนาจหน้าที่เกี่ยวกับการส่งเสริมสนับสนุน และพัฒนาอุตสาหกรรมการท่องเที่ยว การกีฬา การศึกษาด้านกีฬา นันทนาการ และราชการอื่นตามที่กฎหมายกำหนด ให้อำนาจหน้าที่ของกระทรวงการท่องเที่ยวและกีฬา
ประวัติ

กระทรวงการท่องเที่ยวและกีฬาจัดตั้งขึ้นตามพระราชบัญญัติปรับปรุงกระทรวง ทบวง กรม พ.ศ. 2545 หมวด 5 ตามมาตรา 14 กำหนดให้กระทรวงการท่องเที่ยวและกีฬา มีอำนาจหน้าที่เกี่ยวกับการส่งเสริมสนับสนุน และพัฒนาอุตสาหกรรมการท่องเที่ยว การกีฬา การศึกษา ด้านกีฬา นันทนาการ และราชการอื่นตามที่กฎหมายกำหนด ให้อำนาจหน้าที่ของกระทรวงการท่องเที่ยวและกีฬา มีส่วนราชการตามมาตรา 15 ดังต่อไปนี้
สำนักงานรัฐมนตรี
สำนักงานปลัดกระทรวง
กรมพลศึกษา
กรมการท่องเที่ยว
ตามพระราชกฤษฎีกาโอนกิจการบริหารและอำนาจหน้าที่ของส่วนราชการ ให้เป็นไปตามพระราชบัญญัติปรับปรุงกระทรวง ทบวง กรม พ.ศ. 2545 ส่วนที่ 4 มาตรา 22 ถึงมาตรา 26 ให้โอนทรัพย์สิน งบประมาณหนี้ สิทธิ ภาระผูกพัน ข้าราชการ ลูกจ้าง และอัตรากำลังของกระทรวงศึกษาธิการในส่วนกรมพลศึกษา (ยกเว้นกองยุวกาชาดและกองการลูกเสือ) มาเป็นหน่วยงานในสังกัดกระทรวงการท่องเที่ยวและกีฬา มาตรา 27 ให้โอนงานส่งเสริมอุตสาหกรรมภาพยนตร์ ในสำนักงานพัฒนานโยบายและแผนการประชาสัมพันธ์ กรมประชาสัมพันธ์ มาเป็นสำนักงานพัฒนาการท่องเที่ยว กระทรวงการท่องเที่ยวและกีฬา มาตรา 28 ให้โอนอำนาจหน้าที่ของรัฐมนตรีในการดำเนินงานเกี่ยวกับหน่วยงานของรัฐดังต่อไปนี้มาเป็นของรัฐมนตรีว่าการกระทรวงการท่องเที่ยวและกีฬา
การกีฬาแห่งประเทศไทย
การท่องเที่ยวแห่งประเทศไทย มาตรา 29
นอกจากโอนอำนาจหน้าที่ที่บัญญัติไว้แจ้งชัดแจ้งชัดที่อื่นให้โอนอำนาจหน้าที่ของรัฐมนตรี ในการดำเนินการเกี่ยวกับกฎหมายดังต่อไปนี้ มาเป็นของรัฐมนตรีว่าการกระทรวงการท่องเที่ยวและกีฬา
พระราชบัญญัติกีฬามวย พ.ศ. 2542
พระราชบัญญัติธุรกิจนำเที่ยวและมัคคุเทศก์ พ.ศ. 2535
พระราชบัญญัติสภาอุตสาหกรรมการท่องเที่ยวแห่งประเทศไทย พ.ศ. 2544
หน่วยงานในสังกัด > ส่วนราชการ

สำนักงานรัฐมนตรี
สำนักงานปลัดกระทรวงการท่องเที่ยวและกีฬา
กรมพลศึกษา
กรมการท่องเที่ยว
มหาวิทยาลัยการกีฬาแห่งชาติ
หน่วยงานในสังกัด > ส่วนราชการ > ส่วนราชการประจำจังหวัด

สำนักงานการท่องเที่ยวและกีฬาจังหวัด
หน่วยงานในสังกัด > รัฐวิสาหกิจ

การท่องเที่ยวแห่งประเทศไทย
การกีฬาแห่งประเทศไทย
หน่วยงานในสังกัด > องค์การมหาชน

องค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน (องค์การมหาชน)
ดูเพิ่ม

รัฐมนตรีว่าการกระทรวงการท่องเที่ยวและกีฬาของไทย
รายชื่อปลัดกระทรวงการท่องเที่ยวและกีฬาของไทย
แหล่งข้อมูลอื่น

กระทรวงการท่องเที่ยวและกีฬา
| ด ค กหน่วยงานในกระทรวงการท่องเที่ยวและกีฬา |
| --- | --- | --- |
| กรม |  สำนักงานรัฐมนตรี  สำนักงานปลัดกระทรวง  กรมพลศึกษา  กรมการท่องเที่ยว  มหาวิทยาลัยการกีฬาแห่งชาติ  |  |
| รัฐวิสาหกิจ |  การท่องเที่ยวแห่งประเทศไทย  การกีฬาแห่งประเทศไทย  |  |
| องค์การมหาชน |  องค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน (องค์การมหาชน)  |  |
| ดูเพิ่ม |  การท่องเที่ยวในประเทศไทย  |  |
  หมวดหมู่
โดราเอมอน ตอน ไดโนเสาร์ของโนบิตะ เดอะมูฟวี่

สำหรับภาพยนตร์ฉบับเก่าใน ค.ศ. 1980 ดูที่ โดราเอมอน ตอน ไดโนเสาร์ของโนบิตะ
| โดราเอมอน ตอน ไดโนเสาร์ของโนบิตะ เดอะมูฟวี่ |
| --- | --- |
โปสเตอร์ภาพยนตร์
กำกับ: Ayumu Watanbe
เขียนบท: ต้นฉบับ : ฟุจิโกะ เอฟ. ฟุจิโอะ
นักแสดงนำ: วะซะบิ มิซุตะ   เมะงุมิ โอะฮะระ   ยุมิ คะกะซุ   ซุบะรุ คิมุระ  โทะโมะกะซุ เซะกิ
กำกับภาพ: Kenichi Konishi
ตัดต่อ: Hajime Okayasu
ดนตรีประกอบ: Kan Sawada
ผู้จัดจำหน่าย:  โตโฮเอนเตอร์เทนเมนท์    โรส มีเดีย
วันฉาย:  4 มีนาคม ค.ศ. 2006   11 ตุลาคม ค.ศ. 2007
ความยาว: 107 นาที
ประเทศ: ญี่ปุ่น
ภาษา: ญี่ปุ่น
โดราเอมอนเดอะมูฟวี่: ไดโนเสาร์ของโนบิตะ เดอะมูฟวี่ (ญี่ปุ่น: ドラえもん のび太の恐竜2006; โรมาจิ: Doraemon Nobita no Kyōryū Nīmarumaruroku) ออกฉายครั้งแรกเมื่อวันที่ 4 มีนาคม ค.ศ. 2006 (พ.ศ. 2549) เป็นภาพยนตร์ตอนที่ 26 ของโดราเอมอนฉบับภาพยนตร์ เป็นการนำ โดราเอมอนฉบับภาพยนตร์ ตอน ไดโนเสาร์ของโนบิตะ ในปี ค.ศ. 1980 กลับมาสร้างใหม่ และเข้าฉายในประเทศไทย เมื่อวันที่ 11 ตุลาคม ค.ศ. 2007 (พ.ศ. 2550) โดยใช้ชื่อตอนว่า "ไดโนเสาร์ของโนบิตะ"
วิดีโอเกม

ภาพยนตร์ชุดนี้ยังได้รับการจัดทำวิดีโอเกมในระบบนินเทนโดดีเอส โดยได้เปิดตัวที่ประเทศญี่ปุ่นในชื่อเรื่องเดียวกันนี้ เกมได้รับการเปิดตัวโดยเซก้า ในลิขสิทธิ์ของนินเทนโด
ภาคที่เกี่ยวข้อง

ดูบทความหลัก : โดราเอมอน ตอน ไดโนเสาร์ตัวใหม่ของโนบิตะ
โดราเอมอน ตอน ไดโนเสาร์ตัวใหม่ของโนบิตะ เป็นโดราเอมอนเดอะมูฟวี่ที่เฉลิมฉลองครบรอบ 50 ปีของเฟรนไชน์โดราเอมอน และเป็นภาคคู่ขนานที่มีการปรากฏตัวของพีซึเกะอีกครั้ง
แหล่งข้อมูลอื่น

『映画ドラえもん のび太の恐竜2006』公式サイト
『映画ドラえもん』オフィシャルサイト
โดราเอมอน ตอน ไดโนเสาร์ของโนบิตะ เดอะมูฟวี่ ที่สยามโซน
โดราเอมอน ตอน ไดโนเสาร์ของโนบิตะ เดอะมูฟวี่ ที่อินเทอร์เน็ตมูวีเดตาเบส
| ด ค กโดราเอมอน โดย ฟูจิโกะ เอฟ>  ฟูจิโอะ |
| --- | --- |
แฟรนไชส์:  มังงะ โดราเอมอนพลัส  แก๊งป่วนก๊วนโดราเอมอน  โดราเบส  อนิเมะ 
ตัวละคร:  โดราเอมอน  โนบิตะ  ชิซุกะ  ไจแอนท์  ซึเนโอะ  โดเรมี  ตัวละครรอง 
ภาพยนตร์:  ไดโนเสาร์ของโนบิตะ  นักบุกเบิกอวกาศ  ตะลุยแดนมหัศจรรย์  ผจญภัยใต้สมุทร  ท่องแดนเวทมนตร์  สงครามอวกาศ  สงครามหุ่นเหล็ก  เผชิญอัศวินไดโนเสาร์  ตำนานเทพนิยายไซอิ๋ว  ท่องแดนญี่ปุ่นโบราณ  ตะลุยดาวต่างมิติ  ตะลุยแดนอาหรับราตรี  บุกอาณาจักรเมฆ  ฝ่าแดนเขาวงกต  สามอัศวินในจินตนาการ  บันทึกการสร้างโลก  ผจญภัยสายกาแล็คซี่  ตะลุยเมืองตุ๊กตาไขลาน  ผจญภัยเกาะมหาสมบัติ  ตะลุยอวกาศ  ตำนานสุริยกษัตริย์  อัศวินแดนวิหค  ตะลุยอาณาจักรหุ่นยนต์  มหัศจรรย์ดินแดนแห่งสายลม  ท่องอาณาจักรโฮ่งเหมียว  ไดโนเสาร์ของโนบิตะ (2006)  ตะลุยแดนปีศาจกับ 7 ผู้วิเศษ  ตำนานยักษ์พฤกษา  นักบุกเบิกอวกาศ (2009)  สงครามเงือกใต้สมุทร  ผจญกองทัพมนุษย์เหล็ก ~ปีกแห่งนางฟ้า~  ผจญภัยในเกาะมหัศจรรย์  ล่าโจรปริศนาในพิพิธภัณฑ์ของวิเศษ  บุกดินแดนมหัศจรรย์ เปโกะกับ 5 สหายนักสำรวจ  ผู้กล้าแห่งอวกาศ  กำเนิดประเทศญี่ปุ่น  คาชิ-โคชิ การผจญภัยขั้วโลกใต้ของโนบิตะ  เกาะมหาสมบัติของโนบิตะ  สำรวจดินแดนจันทรา  ไดโนเสาร์ตัวใหม่ของโนบิตะ  สงครามอวกาศจิ๋วของโนบิตะ  ฟากฟ้าแห่งยูโทเปียของโนบิตะ  โลกแห่งซิมโฟนี่ของโนบิตะ 
ภาพยนตร์ 3DCG:  สแตนด์บายมี โดราเอมอน เพื่อนกันตลอดไป  สแตนด์บายมี โดราเอมอน เพื่อนกันตลอดไป 2 
วิดีโอเกม:  โดราเอมอน  โดราเอมง: เมกิว ไดซากุเซ็น  Giga Zombie no Gyakushū  Doraemon 3D Movie Maker  SOS! Otogi no Kuni  Nobita to Mittsu no Seireiseki  Nobita to Hikari no Shinden  Nobita no Machi SOS!  Makai no Dungeon  Doraemon no Quiz Boy 2  Minna de Asobō! Minidorando  Nobita's Dinosaur 2006 DS  Nobita no Shin Makai Daibouken DS  Doraemon Wii  Nobita and the Green Giant Legend DS  โดรางานะ  โดราเอมอนสตอรีออฟซีชัน 
  หมวดหมู่
ลึม คิมยา

| ลึม คิมยา |
| --- | --- |
លឹម គិមយ៉ា

สมาชิกรัฐสภากัมพูชา
ดำรงตำแหน่ง 2013–2018
 
ข้อมูลส่วนบุคคล
เกิด: ค.ศ. 1951 หรือ 1952
เสียชีวิต: 7 มกราคม 2025 (อายุ 73) ใกล้วัดบวรนิเวศวิหาร กรุงเทพมหานคร ประเทศไทย
เชื้อชาติ: กัมพูชา ฝรั่งเศส
พรรคการเมือง: สงเคราะห์ชาติ (2012–2017)

ลึม คิมยา (เขมร: លឹម គិមយ៉ា; ค.ศ. 1951 หรือ 1952 – 7 มกราคม ค.ศ. 2025) เป็นนักการเมืองชาวกัมพูชาและฝรั่งเศส โดยเป็นสมาชิกพรรคสงเคราะห์ชาติ และได้รับเลือกเป็นสมาชิกรัฐสภาครั้งแรกใน ค.ศ. 2013 และดำรงอยู่จนถึง ค.ศ. 2018
ฆาตกรรม

ณ วันที่ 7 มกราคม ค.ศ. 2025 ลึมถูกยิงเสียชีวิตใกล้วัดบวรนิเวศวิหาร กรุงเทพมหานคร ทั้งเพื่อนร่วมงานและฟิล รอเบิร์ตสัน ผู้อำนวยการฝ่ายสนับสนุนแรงงานด้านสิทธิมนุษยชนแห่งเอเชีย กล่าวถึงการยิงครั้งนี้เป็นการลอบสังหาร โดยลึมเพิ่งเดินทางมาถึงกรุงเทพมหานครด้วยรถโดยสารจากเสียมราฐ ประเทศกัมพูชา ร่วมกับภรรยาและลุง มือปืนอยู่บนจักรยานยนต์
จากนั้นเมื่อวันที่ 8 มกราคม ศาลอาญาของไทยออกหมายจับเอกลักษณ์ แพน้อย มือปืนผู้ต้องสงสัย หลังกองบัญชาการตำรวจนครบาลตามล่ามาทั้งวัน ผู้ต้องสงสัยถูกตำรวจท้องถิ่นจับกุมตัวได้ในจังหวัดพระตะบอง ประเทศกัมพูชา ผู้ต้องสงสัยเป็นชายสัญชาติไทย อายุ 41 ปี ทำงานเป็นคนขับรถจักรยานยนต์รับจ้าง และเป็นอดีตทหารเรือ
และในวันที่ 9 มกราคม ศาลอาญาของไทยได้ออกหมายจับเพิ่มเติมสำหรับ Pich Kimrin ชาวกัมพูชา โดยกล่าวหาว่าเขามีส่วนเกี่ยวข้องกับเหตุฆาตกรรมลึม กองบัญชาการตำรวจนครบาลระบุว่าเขาเข้ามาในประเทศไทยด้วยรถมินิบัสคันเดียวกับลึม และได้ออกจากประเทศไปในเวลาต่อมาหลังเหตุโจมตี
กระทรวงการคลัง (ประเทศไทย)

| --- | --- |
Ministry of Finance
ตราปักษาวายุภักษ์
ที่ทำการกระทรวงการคลัง
 หน้ากระทรวงการคลัง
ภาพรวมกระทรวง
ก่อตั้ง: 14 เมษายน พ.ศ. 2418; 149 ปีก่อน (2418-04-14)
กระทรวงก่อนหน้า: กระทรวงพระคลังมหาสมบัติ
ประเภท: กระทรวง
เขตอำนาจ: ทั่วราชอาณาจักร
สำนักงานใหญ่: ซอยพระรามที่ 6 ซอย 30 (อารีย์สัมพันธ์) ถนนพระรามที่ 6 แขวงพญาไท เขตพญาไท กรุงเทพมหานคร 10400
บุคลากร: 29,391 คน (พ.ศ. 2557)
งบประมาณต่อปี: 389,659,676,100 บาท (พ.ศ. 2568)
รัฐมนตรี: พิชัย ชุณหวชิร, รัฐมนตรีว่าการ
รัฐมนตรีช่วย: จุลพันธ์ อมรวิวัฒน์, รัฐมนตรีช่วย เผ่าภูมิ โรจนสกุล, รัฐมนตรีช่วย
ฝ่ายบริหารกระทรวง: ลวรณ แสงสนิท, ปลัดกระทรวง อัครุตม์ สนธยานนท์, รองปลัดกระทรวง วินิจ วิเศษสุวรรณภูมิ, รองปลัดกระทรวง ศุกร์ศิริ อภิญญานุวัฒน์, รองปลัดกระทรวง ธีรลักษ์ แสงสนิท, รองปลัดกระทรวง
ต้นสังกัดกระทรวง: รัฐบาลไทย
ลูกสังกัดกระทรวง: ดูในบทความ
เว็บไซต์: เว็บไซต์ของกระทรวง
กระทรวงการคลัง (อังกฤษ: Ministry of Finance) เป็นหน่วยงานราชการส่วนกลางประเภทกระทรวงของไทย ทำหน้าที่เกี่ยวกับการเงินของแผ่นดิน การภาษีอากร การรัษฎากร กิจการเกี่ยวกับที่ดินราชพัสดุ กิจการอันกฎหมายบัญญัติให้เป็นการผูกขาดของรัฐ กิจการหารายได้ซึ่งรัฐมีอำนาจดำเนินการได้แต่เพียงผู้เดียวตามกฎหมายและไม่อยู่ในอำนาจหน้าที่ของกระทรวง ทบวง กรมอื่น และกิจการซึ่งจะเป็นสัญญาผูกพันต่อเมื่อรัฐบาลได้ให้อำนาจหรือสัตยาบัน รวมทั้งการค้ำประกันหนี้ของส่วนราชการและองค์การรัฐ สถาบันการเงินและรัฐวิสาหกิจ
ประวัติ

กระทรวงการคลังได้ถือกำเนิดขึ้นเมื่อวันที่ 14 เมษายน พ.ศ. 2418 เนื่องจากพระบาทสมเด็จพระจุลจอมเกล้าเจ้าอยู่หัวได้ทรงตราพระราชบัญญัติกรมพระคลังมหาสมบัติ และจากพระราชบัญญัติฉบับนี้ กรมพระคลังมหาสมบัติมีฐานะเป็นกระทรวงเพราะใช้คำภาษาอังกฤษเพื่อเรียกอธิบดีว่า มินิสเตอร์ ออฟ ฟิแนนซ์
หน่วยงานในสังกัด > ส่วนราชการ

สำนักงานรัฐมนตรี
สำนักงานปลัดกระทรวงการคลัง
กรมสรรพากร
กรมธนารักษ์
กรมสรรพสามิต
กรมศุลกากร
กรมบัญชีกลาง
สำนักงานเศรษฐกิจการคลัง
สำนักงานคณะกรรมการนโยบายรัฐวิสาหกิจ
สำนักงานบริหารหนี้สาธารณะ
หน่วยงานในสังกัด > รัฐวิสาหกิจ > สถาบันการเงินเฉพาะกิจของรัฐ

ธนาคารออมสิน
ธนาคารอาคารสงเคราะห์ (ธอส.)
ธนาคารเพื่อการเกษตรและสหกรณ์การเกษตร (ธกส.)
ธนาคารเพื่อการส่งออกและนำเข้าแห่งประเทศไทย (ธสน.)
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.)
ธนาคารอิสลามแห่งประเทศไทย
บรรษัทประกันสินเชื่ออุตสาหกรรมขนาดย่อม
หน่วยงานในสังกัด > รัฐวิสาหกิจ > องค์กรรัฐวิสาหกิจ

สำนักงานสลากกินแบ่งรัฐบาล
การยาสูบแห่งประเทศไทย (ยสท.)
องค์การสุรา (สังกัดกรมสรรพสามิต)
โรงงานไพ่ (สังกัดกรมสรรพสามิต)
บริษัทธนารักษ์พัฒนาสินทรัพย์ จำกัด (สังกัดกรมธนารักษ์)
หน่วยงานในสังกัด > รัฐวิสาหกิจ > อดีตรัฐวิสาหกิจที่กำกับดูแล

บริษัท ส่งเสริมธุรกิจเกษตรกรไทย จำกัด
องค์การบริหารสินเชื่ออสังหาริมทรัพย์ (ยุบเลิก)
บรรษัทบริหารสินทรัพย์สถาบันการเงิน (ยุบเลิก)
บรรษัทตลาดรองสินเชื่อที่อยู่อาศัย (ยุบเลิก)
บริษัท ทิพยประกันภัย จำกัด (มหาชน) (เปลี่ยนเป็นหน่วยงานในกำกับ)
ธนาคารกรุงไทย (เปลี่ยนเป็นธนาคารพาณิชย์ของภาครัฐ)
หน่วยงานในสังกัด > หน่วยงานในกำกับ / หน่วยงานอิสระ

สถาบันคุ้มครองเงินฝาก
สถาบันวิจัยนโยบายเศรษฐกิจการคลัง
กองทุนการออมแห่งชาติ
กองทุนบำเหน็จบำนาญข้าราชการ
กองทุนเงินให้กู้ยืมเงินเพื่อการศึกษา
บริษัททิพยประกันภัย จำกัด (มหาชน)
สำนักงานความร่วมมือพัฒนาเศรษฐกิจกับประเทศเพื่อนบ้าน (องค์การมหาชน)
ธนาคารกรุงไทย (ธนาคารพาณิชย์ของภาครัฐ)
ธนาคารแห่งประเทศไทย
รายชื่อเสนาบดีและรัฐมนตรีว่าการกระทรวงการคลัง

บทความหลัก: รัฐมนตรีว่าการกระทรวงการคลังของไทย
รายชื่อปลัดกระทรวงการคลัง

บทความหลัก: รายชื่อปลัดกระทรวงการคลังของไทย
ดูเพิ่ม

ภาษีมูลค่าเพิ่ม
ธนาคารแห่งประเทศไทย
แหล่งข้อมูลอื่น

ภาพถ่ายทางอากาศของ กระทรวงการคลัง (ประเทศไทย)
กระทรวงการคลัง
| ด ค กหน่วยงานในสังกัดและหน่วยงานภายใต้การกำกับดูแลของกระทรวงการคลัง |
| --- | --- | --- |
| กรม |  สำนักงานรัฐมนตรี  สำนักงานปลัดกระทรวง  กรมสรรพากร  กรมธนารักษ์  กรมศุลกากร  กรมสรรพสามิต  กรมบัญชีกลาง  สำนักงานเศรษฐกิจการคลัง  สำนักงานคณะกรรมการนโยบายรัฐวิสาหกิจ  สำนักงานบริหารหนี้สาธารณะ  |  |
| รัฐวิสาหกิจ |  สำนักงานสลากกินแบ่งรัฐบาล  การยาสูบแห่งประเทศไทย  ธนาคารออมสิน  ธนาคารอาคารสงเคราะห์  ธนาคารเพื่อการเกษตรและสหกรณ์การเกษตร  ธนาคารเพื่อการส่งออกและนำเข้าแห่งประเทศไทย  ธนาคารพัฒนาวิสาหกิจขนาดกลางและขนาดย่อมแห่งประเทศไทย  ธนาคารอิสลามแห่งประเทศไทย  บรรษัทประกันสินเชื่ออุตสาหกรรมขนาดย่อม  โรงงานไพ่ กรมสรรพสามิต  องค์การสุรา กรมสรรพสามิต  บริษัท สหโรงแรมไทยและการท่องเที่ยว จำกัด  บริษัท ธนารักษ์พัฒนาสินทรัพย์ จำกัด  |  |
| องค์การมหาชน |  สำนักงานความร่วมมือพัฒนาเศรษฐกิจกับประเทศเพื่อนบ้าน (องค์การมหาชน)  |  |
| หน่วยงานอิสระ |  กองทุนบำเหน็จบำนาญข้าราชการ  กองทุนเงินให้กู้ยืมเพื่อการศึกษา  บรรษัทบริหารสินทรัพย์ไทย  บริษัท บริหารสินทรัพย์ กรุงเทพพาณิชย์ จำกัด (มหาชน)  บริษัท ทิพยประกันภัย จำกัด (มหาชน)  ธนาคารกรุงไทย จำกัด (มหาชน)  |  |
 หมวดหมู่
เอนโซ เฟร์นันเดซ (นักฟุตบอลเกิด พ.ศ. 2544)

เอนโซ เฆเรมิอัส เฟร์นันเดซ (สเปน: Enzo Jeremías Fernández) (เกิด 17 มกราคม 2001) เป็นนักฟุตบอลอาชีพชาวอาร์เจนตินา ซึ่งเล่นในตำแหน่งกองกลางตัวกลางให้กับสโมสรเชลซีในพรีเมียร์ลีก และทีมชาติอาร์เจนตินา เฟร์นันเดซยังสามารถเล่นตำแหน่งกองกลางตัวรับ หรือแม้แต่กองกลางตัวรุกได้เช่นกัน
เป็นนักฟุตบอลเยาวชนของสโมสรริเบร์เปลต เฟร์นันเดซเปิดตัวกับทีมใหญ่ในปี 2019 ก่อนที่จะใช้เวลาสองฤดูกาลกับเดเฟนซาอิฆุสติเซียด้วยการยืมตัว ที่นั่น เขาสนุกกับแคมเปญขอบทีมซึ่งทำให้เขาได้แชมป์โกปาซูดาเมริกานา และเรโกปาซูดาเมริกานา ก่อนที่เขาจะกลับมาริเบร์เปลตในปี 2021 หลังจากกลับมา เฟร์นันเดซได้กลายเป็นผู้เล่นคนสำคัญของริเบร์เปลตในปีต่อ ๆ มา และเขาได้แชมป์ปริเมราดิบิซิออนเดอาร์เฆนตินา ในเดือนกรกฎาคม ค.ศ. 2022 เขาเข้าร่วมสโมสรไบฟีกาในปรีไมราลีกาในโปรตุเกส หลังจากลงเล่นได้เพียงหกเดือน เขาย้ายไปร่วมทีมเชลซีด้วยค่าตัวที่เป็นสถิติสูงสุดของสโมสรในสหราชอาณาจักร
เฟร์นันเดซเป็นอดีตเยาวชนทีมชาติอาร์เจนตินา เป็นตัวแทนของทีมชาติรุ่นอายุไม่เกิน 18 ปี ก่อนที่จะลงสนามให้ทีมชาติชุดใหญ่ในปี 2022 และมีส่วนร่วมในฟุตบอลโลก 2022 ซึ่งอาร์เจนตินาคว้าแชมป์โลกสมัยที่สาม โดยได้รับรางวัลผู้เล่นดาวรุ่งยอดเยี่ยมประจำการแข่งขัน ตามด้วยการชนะเลิศโกปาอเมริกา 2024
สโมสร > ริเบร์เปลต > ช่วงแรก

เกิดในซานมาร์ติน, อาร์เจนตินา เฟร์นันเดซเป็นหนึ่งในพี่น้องห้าคนที่เริ่มเล่นฟุตบอลตั้งแต่อายุ 6 ขวบ ให้กับสโมสรกลุบลาเรโกบา ในช่วงที่เขายังเพิ่งเริ่มเล่น ก่อนที่เขาจะเข้าร่วมสโมสรริเบร์เปลตในปี 2006. หลังจากใช้เวลาสิบสามปีพัฒนาผ่านนะดับต่าง ๆ ขึ้นมา เฟร์นันเดซได้ถูกโปรโมตขึ้นสู่ทีมชุดใหญ่โดยผู้จัดการทีมมาร์เซโล กายาร์โด ในวันที่ 27 มกราคม 2019 ในเกมที่แพ้ให้กับปาโตรนาโตในบ้าน 3-1 ในปริเมราดิบิซิออน ถึงแม้ว่าเขาจะนั่งอยู่บนม้านั่งสำรองก็ตาม เขาได้ลงเดบิวต์ให้ทีมใหญ่ในวันที่ 4 มีนาคม 2020 โดยลงมาเล่นแทนซานเตียโก โซซาในนาทีที่ 75 ในแมตช์ที่แพ้ให้กับเอเลเดอูกิโต 3-0 ในในโกปาลิเบร์ตาโดเรส หลายสัปดาห์ก่อน เขาทำประตูได้ครั้งหนึ่ง ในเกมที่เอาชนะลิเบร์ตัดไป 6-1, ใน 4 นัดในโกปาลิเบร์ตาโดเรสรุ่นอายุไม่เกิน 20 ปี 2020ที่ประเทศปารากวัย
สโมสร > ริเบร์เปลต > 2020–21: ยืมตัวไปเล่นให้ดิเฟนซาอิฆุสติเซีย

แม้จะถูกใช้งานบ้างประปราย แต่โค้ชของเฟร์นันเดซก็แนะนำให้เขาออกจากสโมสรแบบยืมตัวเพื่อพัฒนาฝีเท้าต่อไป ในเดือนสิงหาคม เฟร์นันเดซถูกปล่อยยืมตัวไปยังสโมสรระดับท็อปเดเฟนซาอิฆุสติเซีย เขาได้ลงเล่นเดบิวต์ให้กับ "อัลกอน" ในวันที่ 18 กันยายน โดยผู้จัดการทีมเอร์นัน เกรสโปในเกมที่เอาชนะ เดลฟินไป 3-0 ในโกปาลิเบร์ตาโดเรส ถึงแม้ว่าจะไม่ได้เป็นผู้เล่นตัวจริง ผลงานของเขาก็สร้างความประทับใจให้กับผู้จัดการทีมได้ จนเขาได้รับโอกาสลงเป็นตัวจริงของทีม และช่วยให้สโมสรได้แชมป์โกปาซูดาเมริกานา 2020 ลงเล่นเป็นตัวจริงในเกมที่เอาชนะทีมจากอาร์เจนตินาด้วยกันอย่างลานุสไป 3-0 ในรอบชิงชนะเลิศ เป็นการได้แชมป์ครั้งแรกในอาชีพ
สโมสร > ริเบร์เปลต > 2021–22: ขึ้นสู่ชุดใหญ่

หลังผลงานที่ยอดเยี่ยมจากการออกไปเล่นกับทีมอื่นแบบยืมตัว เฟร์นันเดซกลับมายังริเบร์เปลตในระหว่างฤดูกาลโดยคำขอของมาร์เซโล กายาร์โด โดยกลับมาในวันที่ 15 กรกฎาคม 2021 ในโกปาลิเบร์ตาโดเรส รอบ 16 ทีม เลกแรก ในเกมเปิดบ้านเสมอกับทีมจากอาร์เจนตินา 1–1 อาร์เฆนติโนสยูนิออร์ส เขากลายเป็นผู้เล่นตัวจริงของทีมทันที และในวันที่ 14 สิงหาคม เขาทำประตูแรกให้กับสโมสรได้และทำอีก 1 แอสซิสต์ในเกมที่เอาชนะเบเลซซาร์ฟิลไป 2-0  ในปริเมราดิบิซิออน ในวันที่ 20 ธันวาคม เขาตกลงต่อสัญญากับสโมสรไปจนถึงปี 2025 หลังจากการออกสตาร์ทที่ยอดเยี่ยมในฤดูกาล 2022 ซึ่งเขาทำประตูได้ 8 ประตูและอีก 6 แอสซิสต์ใน 19 นัด เฟร์นันเดซได้รับเลือกให้เป็นนักฟุตบอลที่น่าตื่นตาตื่นใจที่สุดในอาร์เจนตินา ถูกแมวมองของทีมจากยุโรปจับตาดู
สโมสร > ไบฟีกา

ในวันที่ 23 มิถุนายน 2022 ริเบร์เปลตได้บรรลุข้ตกลงกับสโมสรจากปรีไมราลีกา ไบฟีกา สำหรับการย้ายทีมของเฟร์นันเดซ ด้วยค่าตัว 10 ล้านยูโรสำหรับการมีสิทธิ 75% ในตัวนักเตะ และแอดส์-ออนส์อีก 8 ล้านยูโร แต่ตัวผู้เล่นยังจะคงเล่นให้ริเบร์เปลตจนจบรายการโกปาลิเบร์ตาโดเรส หลังจากริเบร์เปลตตกรอบ 16 ทีมในโกปาลิเบร์ตาโดเรส ในวันที่ 14 กรกฎาคม ไบฟีกายืนยันข้อตกลงซื้อขาย โดยเขาได้รับเสื้อหมายเลข 13 ซึ่งก่อนหน้านี้ถูกใช้โดยตำนานของสโมสรเอวแซบียู
เขาลงเดบิวต์ให้กับสโมสรในวันที่ 2 สิงหาคม ทำประตูแรกของเขาให้กับสโมสรได้ โดยยิงลูก half-volley จากนอกกรอบเขตโทษ ในเกมที่เปิดบ้านเอาชนะมีขื่อแลนไป 4-1 ในเลกแรกของยูฟ่าแชมเปียนส์ลีก ฤดูกาล 2022-23 รอบคัดเลือกรอบที่สาม ก่อนที่เขาจะทำประตูได้อีกในเกมต่อมาของไบฟีกาในปรีไมราลีกา กับอาโรวกา (4–0) และในเลกที่สองของยูฟ่าแชมเปียนส์ลีกรอบคัดเลือกรอบที่สามกับมีจือแลน (3–1) ผลงานอันน่าประทับใจของเขายังคงดำเนินต่อไปตลอดทั้งเดือน และหลังจากเก็บชัยชนะได้ 5 นัดติดต่อกันและไม่เสียประตู 3 นัด เขาได้รับเลือกให้เป็นกองกลางยอดเยี่ยมประจำเดือนของปรีไม่ราลีกา
ทีมชาติ

ในวันที่ 24 กรกฎาคม 2019 เฟร์นันเดซได้ถูกเรียกติดทีมชาติอาร์เจนตินา U18 ของผู้จัดการทีมเอสเตบัน โซลาริ เป็นตัวแทนของประเทศไปแข่งขันรายการโกติฟทัวร์นาเมนต์ 2019ที่ประเทศสเปน ในวันที่ 3 พฤศจิกายน 2021 เขาถูกเรียกติดทีมชาติอาร์เจนตินาของผู้จัดการทีม ลิโอเนล สกาโลนิ สำหรับเกมฟุตบอลโลก 2022 รอบควอลิฟายสองเกมกับ บราซิล และอุรุกวัย เขาลงเดบิวต์ให้ทีมชาติชุดใหญ่ในวันที่ 24 กันยายน 2022 โดยถูกเปลี่ยนตัวลงมาเล่นแทนเลอันโดร ปาเรเดส ในนาทีที่ 64 ในเกมที่เอาชนะฮอนดูรัสไป 3-0
ในวันที่ 11 พฤศจิกายน เขามีชื่อในรายชื่อผู้เล่น 26 คนของอาร์เจนตินาที่จะไปทำการแข่งขันฟุตบอลโลก 2022 หลังจากถูกเปลี่ยนตัวลงมาเล่นแทนกิโด โรดริเกซในนาทีที่ 57 ในวันที่ 26 พฤศจิกายน เฟร์นันเดซทำประตูแรกของเขาให้กับทีมชาติได้ ให้อาร์เจนตินาขึ้น 2-0 เป็นประตูการันตีชัยชนะของอาร์เจนตินาเหนือเม็กซิโก จากที่เขาทำได้แบบนี้ เขากลายเป็นผู้เล่นอายุน้อยที่สุดคนที่สองตลอดกาล (รองจาก ลิโอเนล เมสซิ) ที่ทำประตูในฟุตบอลโลกให้อาร์เจนตินาได้เมื่ออายุ 21 ปี 10 เดือน 13 วัน
ชีวิตส่วนตัว

เฟร์นันเดซถูกตั้งชื่อตามแชมป์โกปาอาเมริกา 3 สมัย เอนโซ ฟรันเซสโกลิ เพราะความชื่นชอบของราอูล พ่อของเขาที่มีต่อนักฟุตบอลชาวอุรุกวัย